
Το 16ο Διεθνές Συνέδριο Περιβαλλοντικής Επιστήμης και Τεχνολογίας (16th International Conference on Environmental Science and Technology – CEST2019), θα πραγματοποιηθεί στη Ρόδο από 4 έως 7 Σεπτεμβρίου 2019.
[bookmark: _Hlk526171863]Η σειρά συνεδρίων CEST είναι το μεγαλύτερο επιστημονικό γεγονός στον τομέα του Περιβάλλοντος στην Ελλάδα και έχει εξελιχθεί σε μια σημαντική παγκόσμια επιστημονική συνάντηση για το περιβάλλον. Κάθε εκδήλωση συγκεντρώνει ακαδημαϊκούς, επιστήμονες, επιχειρηματίες και εκπροσώπους της δημόσιας διοίκησης και των κοινωνικών πρωτοβουλιών και παρουσιάζονται τόσο τα τελευταία αποτελέσματα έρευνας αιχμής, όσο και αναδυόμενα περιβαλλοντικά ζητήματα. Τα θεματικά πεδία και οι ειδικές θεματικές συνεδρίες παρουσιάζονται αναλυτικά εδώ. 
Το πιο πρόσφατο συνέδριο (CEST2017), ήταν το πιο πετυχημένο από το 1989 που ξεκίνησε η διοργάνωση, με 460 συμμετέχοντες από 75 διαφορετικές χώρες και 6 διαφορετικές ηπείρους (Ευρώπη, Ασία, Αφρική, Βόρεια Αμερική, Νότια Αμερική και Αυστραλία). Οι συμμετέχοντες είχαν την ευκαιρία να γνωρίσουν από κοντά 15 διακεκριμένους επιστήμονες οι οποίο συμμετείχαν ως προσκεκλημένοι ομιλητές.
Όλες οι εργασίες που υποβάλλονται στο συνέδριο ελέγχονται από κριτές (reviewers) πριν από την τελική αποδοχή και δημοσίευση στα πρακτικά. Από το 2015, οι εργασίες που παρουσιάζονται, υποβάλλονται σε συνεργαζόμενα περιοδικά για αξιολόγηση και δημοσίευση σε ειδικά θεματικά τεύχη.
To CEST2019 διοργανώνεται από το Πανεπιστήμιο Αιγαίου (Ελλάδα) σε συνεργασία με την Περιφέρεια Νοτίου Αιγαίου και υποστηρίζεται επιστημονικά από το Πανεπιστημίου του Σαλέρνο (Ιταλία) και το Imperial College London (Μεγάλη Βρετανία). Κύριος διοργανωτής είναι επίσης το Global NEST (Διεθνές Δίκτυο Περιβαλλοντικής Επιστήμης και Τεχνολογίας - Global Network of Environmental Science and Technology). 
Περισσότερες πληροφορίες και οδηγίες για τη δήλωση συμμετοχής είναι διαθέσιμα στο διαδικτυακό τόπο του CEST2019 (http://cest.gnest.org).
Η προθεσμία υποβολής περιλήψεων είναι η 12 Δεκεμβρίου 2018.

